钦定古今图书集成/明伦汇编/交谊典/第069卷 > 春秋四传 > 《二年周郑交质》
## 钦定古今图书集成/明伦汇编/交谊典/第069卷 > 春秋四传 > 《二年周郑交质》

《左传》：君子曰：“信不由衷，质无益也。”明恕而行，要之以
礼，虽无有质，谁能间之？苟有明信，涧溪沼沚之毛，𬞟
蘩蕰藻之菜，筐筥锜釜之器，潢污行潦之水，可荐于
鬼神，可羞于王公，而况君子结二国之信，行之以礼，
又焉用质。

〈注〉通言“盟约”，彼此之情，故言“二国。”

《风》有《采蘩》《采𬞟》，《雅》有《行苇》《洞酌》，昭忠信也。